ยามค่ำคืนวันฮาโลวีน ก็ต้องโดนเพื่อนๆ ลากออกไป Chill Out  กันซักหน่อยนะ ซึ่งมีคนแนะนำว่าให้ไปร้านนึง เป็นร้านแบบนั่ง Chill มีเพลงฟัง บรรยากาศดี อยู่ตรงข้ามกับ K Village เราก็เลยแบบโอเค ลองไปดูหน่อยค่ะ ร้านนี้มีชื่อว่า “Neann” (เนียน) ร้านนี้แต่เดิมคือร้าน Gusto ค่ะ ซึ่งตอนนี้เปลี่ยนเป็น เนียน เรียบร้อยค่ะ เรามาดูบรรยากาศร้านกันค่ะ ร้านนี้เป็นร้านที่ค่อนข้างใหญ่พอสมควรเลย มีเก้าอี้ให้นั่งทั้งในโซน Indoor และ Outdoor ค่ะ แต่ถ้าจะให้ Chill Chill นั่งด้านนอกก็โอเคค่ะ สำหรับที่มองๆ ไปรอบๆ ร้านจะเห็นเป็นลูกค้ากลุ่มผู้ชายซะส่วนใหญ่ค่ะ  เพราะที่นี่เค้ามีพวกพริตตี้คอยเสริฟอาหาร และเครื่องดื่ม ซึ่งถือว่าเป็นการดึงดูดลูกค้าผู้ชายพอสมควรเลยทีเดียวค่ะ ส่วนอาหารวันนี้เราและเพื่อนๆ ไม่เน้นทานอาหารกันซักเท่าไหร่ เน้นเป็นเครื่องดื่มชิลๆ คุยกัน ก็เลยสั่งเป็น Black Label ค่ะ ขวดละ 2,090 บาท ส่วนมิกเซอร์ขวดละ 50 บาท ก็ถือว่าราคาโอเคนะคะ ไม่แพงมาก ถ้าเทียบกับบางร้าน และนี่เป็นย่านใจกลางเมืองด้วย ก็ถือว่าราคา และบรรยากาศก็น่ามานั่งชิลๆ เม้ามอยแบบไม่คิดไรมากค่ะ (เน้นว่าผู้ชายน่าจะชอบมากกว่าผู้หญิงค่ะ)